google/wiki40b huggingface dataset:
लुप्त होने वाला सहयात्री

गायब होने वाले सहयात्री (या प्रेत सहयात्री) की कहानी एक शहरी किंवदंती है, जिसमें वाहन से यात्रा कर रहे लोगों की या तो किसी सवारी करने के इच्छुक से मुलाकात होती है या फिर वे उसके साथ यात्रा करते हैं। बाद में यह व्यक्ति बिना किसी सूचना के और अकसर चलते वाहन से, गायब हो जाता है। लुप्त होने वाले सहयात्रियों के बारे में जानकारी सदियों से उपलब्ध है और यह कहानी दुनिया भर में विविध रूपों में प्रचलित है। इस कहानी की लोकप्रियता और बने रहने की क्षमता इसके समकालीन लोकप्रिय संस्कृति में फैलने में सहायक रही है।
इस शब्द के बारे में जनता की जानकारी 1981 में जैन हेरॉल्ड ब्रुनवैंड की पुस्तक द वैनिशिंग हिचहाइकर (The Vanishing Hitchhiker, "गायब होने वाला सहयात्री") के प्रकाशन के साथ विशाल पैमाने पर बढ़ी, जिससे शहरी किंवदंतियों के विषय में सार्वजनिक जागरूकता उत्पन्न हुई.

मूल रूप

ठेठ आधुनिक गायब होने वाला सहयात्री एकमात्र सवारी के साथ रात में यात्रा कर रही किसी कार की रोशनी में दिखाई देने वाला कोई व्यक्ति होता है।
यह व्यक्ति लिफ्ट मांगने के अनुरोध करने वाले के समान रुख अपनाता है। कारचालक रुक जाता है और उस व्यक्ति को कार में चढ़ने देता है। यात्रा फिर शुरू होती है, वह भी कभी-कभी पूर्ण चुप्पी के साथ और आगे किसी बिंदु पर वह यात्री वाहन के गतिशील होने की स्थिति में ही गायब होता लगता है। कई मामलों में, वाहन के उस मुफ्त सवार के गंतव्य स्थान तक पहुंचते ही वह सहयात्री लुप्त हो जाता है।

विविधताएं

उपरोक्त विवरण के एक आम प्रकार में गायब होने वाला सहयात्री, जो कार में कोई वस्तु छोड़ जाता है या जाड़े से बचने के बहाने (भले ही मौसम के अनुसार ऐसा सचमुच हो या न हो) कोई वस्त्र उधार लेता है, सामान्य यात्री की तरह ही विदा लेते देखा जाता है, शामिल है। गायब होने वाला सहयात्री जाते समय किसी तरह की सूचना भी छोड़ जा सकता है जिससे वाहन चालक को बाद में उससे संपर्क करने का कथित रूप से प्रोत्साहन मिलता है।
इस तरह की किंवदंतियों में, उधार लिया गया परिधान अक्सर बाद में किसी स्थानीय कब्रिस्तान में किसी कब्र के पत्थर पर लिपटा पाया जाता है। इस और 'प्राप्त जानकारी' के उदाहरण में, सच्चाई से अनभिज्ञ वाहनचालक बाद में किसी मृत व्यक्ति के परिवार से संपर्क करता है और पाता है कि उसके साथ यात्रा करने वाले व्यक्ति का हुलिया उस परिवार के किसी अप्रत्याशित तरीके से (आमतौर पर किसी कार दुर्घटना में) में मारे गए किसी सदस्य के हुलिये से मेल खाता है और उसका लोप होने वाले सहयात्री से साक्षात्कार उसकी मृत्यु की बरसी के दिन हुआ था।
गायब हो जाने मुफ्त के सवारों की सभी खबरें कथित रूप से आवर्ती भूतों से संबंधित नहीं होती हैं। हवाई में प्रचलित एक प्रकार की कथा में देवी पेले शामिल है, जो सड़कों पर गुप्त रूप से यात्रा करती है और यात्रियों को पुरस्कृत करती है।
अन्य प्रकारों में भविष्यवाणी (आम तौर पर आने वाली तबाही या अन्य बुराइयों के बारे में) करने वाले लोप होने वाले सहयात्री शामिल हैं।
वेंकट द्वितीय

सुलतानों के विरुद्ध अभियान

1588 के वर्ष में इन्होनें गोलकोंडा और बीजापुर पर युद्ध किया और उन क्षेत्रों पर फिर से जीत लिए जिनको उनके पूर्व शासक गँवा दिए थें। रेचेरला वेलमा के वंशज कस्तूरीरंगा नायक को सुल्तानों के रोखने का कर्त्तव्य सौंपा गया था। कस्तूरीरंगा और उनके पुत्र एचम नायक ने देशभक्ति और लगन के साथ युद्ध करके सफलता पाए। बचे मुस्लिम आक्रमणकारी अपने मोर्चों से भाग कर पेन्ना नदी के पास सुल्तानों के मुख्या टुकड़ी के साथ जुड़ गए। स्त्रोत्र के अनुसार, मुसलामानों की सेना में 120000 से अधिक तुर्की अफ़ग़ानी तोपची उपस्थित थें। उत्तर के दिशा में कस्तूरीरंगा विजयनगर सैनिक को लेकर पेन्ना के उत्तर तट में मुसलमान आक्रमणकारियों से भिड़ गए।
आठ घंटों तक चलने वाली इस घमासान युद्ध में विजयनगर की सेना में तोपगोलों ने भगदड़ मचाई, लेकिन एचम नायक के कुशल नेतृत्व में मोर्चे संभाले गए। युद्ध विजयनगर की सेना ने अपने उच्च नेतृत्व और निडरता से जित लिया और पेन्ना नदी के इस युद्ध में 50000 से अधिक मुसलमान सैनिकों को मौत के घांट उतारा गया। सुल्तानों के दो कुशल सेनापति रुस्तम खान और खसम खान भी न बच पाए। सुल्तानों की सेना की गोलकोंडा तक भगा दिया, लेकिन गोलकोंडा पर चढाई करने के समय उत्तर के सामंतों ने विद्रोह किया। इस विद्रोह को कुचल कर दिया गया, लेकिन गोलकोंडा पर चढाई करने के लिए शक्ति नहीं थी। 

सेंजी के नायक

1586 के वर्ष सेंजी के नायक ने विद्रोह किया और वेंकटपति ने उसको बंधी बनाया। उनको मुक्त किया तंजोर के नायक रघुनाथ जिन्होंने पेनुकोंडा के अभियान में वेंकटपति की सहायता की थी और वेंकटपति से उनकी मुक्ति की याचना की थी।
इस गिरफ्त के समय वेंकटपति राय ने सेंजी के नायक के पद पर वेंकट नाम के शासक को नियुक्त किया।

वेल्लोर के नायक

1601 के वर्ष अर्काट और चेंगलपेट के सामंतों ने अभियान का नेतृत्व संभालें, एचम नायक ने वेल्लोर के लिंगम नायक के विद्रोह को कुचल दिया। इस घटना के बाद, वेल्लोर का दुर्ग वेंकटपति राय के नियंत्रण में आ गया। एचम नायक ने मदुरै के नायक के विद्रोह को भी हराया। इस प्रकार नायक और सामंत नियंत्रित हो गए।

राजधानी को बदलना

1592 के बाद वेंकटपति पेनुकोंडा को छोड़कर चंद्रगिरि को राजधानी बनाया, जो तिरुपति के दक्षिण में स्थित है। 1604 में वेल्लोर दुर्ग में राजधानी बनाया।

पुनरुथान

उत्तर भाग के क्षेत्र सुल्तानों की सेना बार बार रौंद डाले थें, इसी कारण वहां कृषिकर्म का पुनर्जागरण के लिए कर को काम किया गया। ग्रामशासन और न्यायपालन में सुधार लाया गया।

हॉलैंड का आगमन

1608 में हॉलैंड के व्यापारी गोलकोंडा और सेंजी के क्षेत्रों में व्यापार कर रहे थें और उन्होंने पुलिकट में गोदान बनाने की अनुमति मांगी थी। अँगरेज़ भी हॉलैंड द्वारा व्यापार करना आरम्भ किया। 1586 से ओबयम्मा, जो वेंकटपती की चहेती रानी थी, पुलिकट पर शासन करती थी। इसी कारण पुलिकट में अनुमति हॉलैंड के व्यापारियों की मिली थी। पुर्तुगाली जेसुइट को भी आश्रम खोलने अनुमति मिली थी।

उत्तराधिकारी

वेंकटपति का कोई पुत्र नहीं था, इसी कारण इन्होंने श्रीरंगा द्वितीय को उत्तराधिकारी बनाया, जो उनके ज्येष्ठ भ्राता रामा के पुत्र थें। यह इसलिये किया गया ताकि उनकी रानी बायम्मा के षड्यंत्र पर रोक लग सके, जिन्होंने एक ब्राह्मण दासी के पुत्र को गोद में ले लिया था। रोबर्ट स्वेल के पुस्तक के अनुसार बयम्मा ने एक शिशु को छल से राजमहल के अंदर लाया गाया, जो असल में वेंकट प्रथम की भतीजी और एक ब्राह्मण नौजवान का पुत्र था।
यह जानकार वेंकटपति राय श्रीरंगा को उत्तराधिकारी बनाया।
वेंकटपति राय की म्रत्यु अक्टूबर 1614 में हुआ था।
मार्गशीर्ष शुक्ल पञ्चमी

मार्गशीर्ष शुक्ल पंचमी भारतीय पंचांग  के अनुसार नौवें माह की पाँचवी तिथि है, वर्षान्त में अभी ११५ तिथियाँ अवशिष्ट हैं।
कांधार प्रान्त

नाम

इस बात पर विवाद है कि 'कांधार' नाम कहाँ से आया। कुछ विद्वान इसे प्राचीन भारतीय जनपद 'गंधार' का परिवर्तित रूप मानते हैं तो कुछ के अनुसार इस शहर की नीव यूनानी हमलावर सिकंदर महान ने रखी थी और इसका नाम 'सिकंदरिया' का बिगड़ा रूप है। इसका नाम कभी 'क़ंदहार' भी उच्चारित किया जाता है, जिसमें 'क़' अक्षर के उच्चारण पर ध्यान दें क्योंकि यह बिना बिन्दु वाले 'क' से मिलता-जुलता लेकिन ज़रा भिन्न है। इसका उच्चारण 'क़ीमत' और 'क़ुरबानी' वाले 'क़' से मिलता है।
सामी शब्द जड़

सामी शब्द जड़ (Semitic word root) अरबी, इब्रानी और सीरियाई जैसी सामी भाषाओं के क्रिया और संज्ञा शब्दों में व्यंजनों की उस छोटी शृंखला को कहते हैं जो किसी मूल अवधारणा (कॅान्सेप्ट) या चीज़ को दर्शाते हैं। इन जड़-व्यंजनों के इर्द-गिर्द स्वर वर्णों (या कभी-कभी अन्य व्यंजनों) को डालकर उस अवधारणा पर आधारित अलग-अलग अर्थों के शब्द बनाए जाते हैं। त्रि-व्यंजनीय (triconsonantal, तीन व्यंजनों वाली) जड़ें सबसे आम हैं, हालांकि चार-व्यंजनीय (quadriconsonantal) जड़ें भी कहीं-कहीं मिलती हैं।
आम बोलचाल की हिन्दी, पंजाबी, कश्मीरी, फ़ारसी व तुर्की भाषाओं में बहुत से अरबी-मूल के शब्द हैं इसलिए इन शब्द जड़ों के उदाहरण इन भाषाओं में भी दिखते हैं। उदाहरण के लिए अरबी में: किताब (पुस्तक), कुतुब (पुस्तकें), कातिब (लेखक), कुत्ताब (कई लेखक), कतबा (उसने लिखा), मकतूब (लिखा हुआ), यकतुबू (वह लिखता है) - सभी 'क-त-ब' के व्यंजनों के बीच में स्वर बदलकर बनाए जाते हैं। यह 'क-त-ब' की त्रिव्यंजनीय जड़ 'लिख' की अवधारणा बताती है।
कार्कासोन की एर्मज़ीन्द

जीवन

कार्कासोन की एर्मज़ीन्द कार्कासोन के रोजर प्रथम की पुत्री थीं। इनका विवाह बार्सिलोना के काउंट रमोन बोर्रेई से 993 में हुआ था। 
अपने पति के साथ-साथ ये भी राजनीतिक तौर पर सक्रिय थीं तथा सभाओं व अदालतों में हिस्सा लेती थीं। 1017 में इनके पति की मृत्यु हो गई व इसके एक वर्ष पश्चात इन्होने अपने जेष्ट पुत्र बैरंगुए रमोन प्रथम के लिए 1023 तक राजप्रतिनिधि का पद सम्भाला। इसके पश्चात इनकी राज-शक्तियों में वृद्धि होती चली गई। अपने पुत्र के विपरीत ये दक्षिण में मुसलमानों से युद्ध के पक्ष में थीं। इसके पीछे का एक बड़ा कारण राज्य के कुलीनों का इनके शासक पुत्र की शान्ति निति के प्रति असंतोष था।
1035 में अपने पुत्र की मृत्यु के पश्चात ये अपने पोते के लिए राजप्रतिनिधि बनीं और 1044 में उसके अभिषेक तक इस पद पर काबिज रहीं।
हो (जनजाति)

हो (जनजाति), भारत की एक प्रमुख जनजाति हैं। 
'हो' एक आदिवासी समुदाय है जो भारत के झारखंड राज्य के सिंहभूम जिले तथा पड़ोसी राज्य उड़ीसा के क्योंझर, मयूरभंज, जाजपुर जिलों में निवास करती है।
‘हो’ समुदाय की अपनी संस्कृति और रीति-रिवाज हैं। ये प्रकृति के उपासक होते हैं। इनके अपने-अपने गोत्र के कुल-देवता होते हैं। 'हो' लोग मंदिर मे स्थापित देवी-देवताओं की पूजा-अर्चना नहीं करते बल्कि अपने ग्राम देवता ‘देशाउलि’ को अपना सर्वेसर्वा मानते हैं। अन्य अवसरों के अलावा प्रति वर्ष मागे परब के अवसर पर बलि चढ़ा कर ग्राम पुजारी “दिउरी” के द्वारा इसकी पूजा-पाठ की जाती है तथा गाँव के सभी लोग पूजा स्थान पर एकत्रित हो कर ग्राम देवता से आशीर्वाद प्राप्त करते हैं।

निवास क्षेत्र

सामान्य रूप से इनका दैनिक भोजन चावल है,पेय के रूप में डियांग का उपयोग करते है,इसका निर्माण चावल को उबाल कर के उसमें रानू मिला कर जावा किया जाता है इसके उपरांत चार दिनों के बाद यह पेय तैयार होता है इसका उपयोग गर्मियों में लू से बचने के लिये भी किया जाता है।आज के संदर्भ में लोग जैसे जैसे शहरों में रहने लगे है इनके भोजन में विविधता दिखाई देती है अब ये चावल के साथ साथ गेहूं के उत्पाद भी खाते हैं
वाईखोम गोजेन मि‍तेई

वाईखोम गोजेन मि‍तेई को साहि‍त्‍य एवं शि‍क्षा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे मणि‍पुर राज्य से हैं।
सुदीप्ता सेनगुप्ता

शुरूआती करियर

प्रोफेसर सेनगुप्ता कलकत्ता के ज्योति रंजन सेनगुप्ता और पुष्पा सेनगुप्ता के जन्मे ३ बच्चो में से सबसे छोटी बेटी थी। उनके पिता एक मौसम वैज्ञानिक थे और उनके परिवार ने भारत और नेपाल में बहुत समय बिताया है। प्रोफेसर सेनगुप्ता ने जाधवपुर विश्वविद्यालय से बीएससी और एमएससी में स्नातक किया। पीएचडी की डिग्री उन्होंने जाधवपुर यूनिवर्सिटी से प्रोफेसर सुबीर घोष की देखरेख में प्राप्त की। १९७०-१९७३ के बीच में उन्होंने भूवैज्ञानिक सर्वेक्षण में एक भूवैज्ञानिक के तौर पे काम किया। १९७३ में, उन्होंने यू.के। से १८५१ के प्रदर्शनी के लिए रॉयल कमिशन की प्रतिष्ठित छात्रवृत्ति प्राप्त की और लंदन के इंपीरियल कॉलेज,में अगले तीन वर्षों के लिए डॉक्टरेट के अनुसंधान के बाद काम किया। १९७७ में उन्होंने उप्साला विश्वविद्यालय, स्वीडन में छह महीने के लिए डॉस के रूप में संस्थान के भूविज्ञान में शामिल हुए और उसके बाद अंतर्राष्ट्रीय भौगोलिकिकी परियोजना के संबंध में एक विज़िटिंग वैज्ञानिक के रूप में शोध किया, जो कि प्रोफेसर हंस रामबर्ग की निगरानी में किया गया। १९७९ में भारत लौटने पर, वह एक वरिष्ठ भूवैज्ञानिक के रूप में भारत के भूवैज्ञानिक सर्वेक्षण में शामिल हो गए। १९८२ में, उन्होंने जादवपुर विश्वविद्यालय में एक व्याख्याता के रूप में प्रवेश किया जहां वह वर्तमान में प्रोफेसर के रूप में काम कर रहे हैं।

पर्वतारोहण

सुदीप्ता सेनगुप्ता एक विशेषज्ञ परवातारोही है और उन्होंने हिमालय परव्तारोहन संस्थान में उन्नत पर्वतारोही में तेनजिंग नोर्गे द्वारा प्रशिक्षण लिया। उन्होंने भारत और यूरोप में कई पर्वतारोहण अभियानों में हिस्सा लिया है। जिसमें लाहौल क्षेत्र में अज्ञात कुंवारी शिखर भी शामिल है, जिसके बाद उसे माउंट ललोना नामित किया।

अंटार्कटिक अभियान और अनुसन्धान

१९८३ में, सुदीप्ता सेनगुप्ता को अंटार्कटिका के तीसरे भारतीय अभियान में सदस्य के रूप में चुना गया था व पूर्व अंटार्कटिका के शिरशेखर पहाड़ियों में अग्रणी भूवैज्ञानिक अध्ययन का भी आयोजन किया था। सुदिप्ता और डॉ अदिति पंत, एक समुद्री जीवविज्ञानी अंटार्कटिक अभियान में भाग लेने वाली पहली महिला वैज्ञानिक थी। १९८९ में उन्होंने अंटार्कटिका में नौवीं भारतीय अभियान के सदस्य के रूप में दूसरी बार अंटार्कटिका की यात्रा की।उन्हें भारत सरकार द्वारा विज्ञान में उत्कृष्टता के लिए भारत सर्कार द्वारा सम्मानित किया गया है।

प्रकाशन और पुरस्कार

प्रोफेसर सेनगुप्ता ने भारतीय और अन्तर्राष्ट्रीय पत्रिकाओं में कई सारे पत्र प्रकाशित किये। उन्हें भारत सरकार द्वारा विज्ञान में उत्कृष्टता के लिए भटनागर पुरस्कार से सम्मानित किया गया है।
नग्नता

नग्नता या निवस्त्रता कपड़े न पहनने को कहते हैं। इसमें पूरी तरह या आधे कपड़े न पहनने को भी इसी श्रेणी में लाया जाता है। लगभग सभी देशों में यह अपराध की श्रेणी में आता है।

सार्वजनिक नग्नता

सार्वजनिक स्थल पर नग्न होना एक अपमान और शर्म का विषय है। लेकिन कुछ यूरोपीय देशों में इस प्रकार के कार्य लोगों द्वारा किए जाते हैं। इस पर कई यूरोपीय देशों और जर्मनी आदि ने पूरी तरह से रोकने के प्रयास किए हैं। यूरोप में इंग्लैंड में कुछ हद तक बिना कपड़ों के सार्वजनिक स्थल जैसे बीच आदि पर महिलाओं. को ऊपर के कपड़ों को न पहनने या पहनने का अधिकार है। यह कानून 1986 में बनाया गया।

उपयोग

फूल-बॉडी स्कैनर द्वारा किसी व्यक्ति को बिना कपड़े निकलवाये उसके अधियार आदि की जानकारी ली जाती है। इससे पहले जब इस प्रकार के यंत्र नहीं थे। तब किसी की जाँच के लिए स्त्री के लिए अन्य स्त्री जाँच अधिकारी और पुरुष के लिए अन्य पुरुष जाँच अधिकारी द्वारा पूरी तरह जाँच की जाती थी। इसका उपयोग मुख्य रूप से हवाई अड्डों में किया जाता है।
मीरा कुमार

जीवन परिचय

मीरा कुमार का जन्म 31 मार्च, 1945 को बाबू जगजीवन राम और इन्द्राणी देवी के यहाँ सासाराम बिहार में हुआ था। उनकी प्रारंभिक शिक्षा दिल्ली के महारानी गायत्री देवी स्कूल में हुई। मीरा कुमार ने दिल्ली के इन्द्रप्रस्थ और मिरांडा हाउस कॉलेजों से एम ए और एल एल बी तक शिक्षा ग्रहण की। वर्ष 1973 में वह भारतीय विदेश सेवा (आईएफएस) के लिए चुनी गईं। कुछ वर्षो तक स्पेन, ब्रिटेन और मॉरीशस में उच्चायुक्त रहीं लेकिन उन्हें अफसरशाही रास नहीं आई और उन्होंने राजनीति में कदम बढ़ाने का फैसला किया। वे अंग्रेजी, स्‍‍पेनिश, हिंदी, संस्कृत, भोजपुरी भाषाओ में निपुण है।  वे  वर्ष 1968 में बिहार की पहली महिला कैबिनेट मंत्री सुमित्रा देवी के बड़े पुत्र मंजुल कुमार से परिणय सूत्र में बंधी। उनके एक पुत्र (अंशुल) एवं दो पुत्रियाँ (स्‍‍वाति और देवांगना) हैं।

राजनितिक जीवन

राजनीति में उनका प्रवेश अस्सी के दशक में हुआ था। १९८५ में वे पहली बार बिजनौर से संसद में चुन कर आई। उस समय के दो दलित नेता रामविलास पासवान औऱ मायावती भी उनके प्रचार अभियान का हिस्सा रहें। १९९०में वे कांग्रेस पार्टी की कार्यकारिणी समिति की सदस्य और अखिल भारतीय कांग्रेस समिति की महासचिव भी चुनी गई। १९९६ में वे दूसरी बार सांसद बनीं और तीसरी पारी उन्होंने १९९८ में शुरु की, २००४ में बिहार के सासाराम से लोक सभा सीट जीती। २००४ में यूनाईटेड प्रोग्रेसिव अलायन्स सरकार में उन्हें सामाजिक न्याय मंत्रालय में मंत्री बनाया गया। इस बार वे पाँचवीं बार संसद के लिए चुनी गई हैं।
मीरा कुमार भारत की पहली महिला लोकसभा स्पीकर हैं। जीएमएसी बालयोगी के बाद वे दूसरी दलित नेता है जो इस पद तक पहुंचे।

प्रिय पुस्तक अभिज्ञान शांकुतलम्

जब मैं स्कूल की छात्रा थी, तब कई बार दर्शक दीर्घा से मैंने लोकसभा की कार्यवाही को देखा। उस समय स्वतंत्रता संग्राम के पुरोधा इस सदन में बैठकर देश के लोगों के हित में फैसले लेते थे। खासकर दलितों, वंचितों और कमजोर तथा हाशिए पर खड़े लोगों के लिए वह बड़ी मशक्कत करते थे।मीरा कुमार कहती है कि मैं हमेशा कुछ न कुछ पढ़ती रहती हूं और मेरी प्रिय पुस्तक महाकवि कालिदास की अभिज्ञान शांकुतलम् है।

कला और साहित्य से  विशेष लगाव 

भारतीय इतिहास में विशेष रुचि रखने वाली मीरा कुमार को कला और साहित्य से भी विशेष लगाव है।उन्हें देश-विदेश की ऐतिहासिक इमारतों का भ्रमण करने का भी शौक है। विदेश सेवा में कार्यरत होने के कारण बड़े पैमाने पर उन्होंने विदेश यात्राएं की हैं। हस्तशिल्प प्रेमी होने के अलावा मीरा कुमार एक अच्छी कवियित्री भी हैं। वह अपना खाली समय किताबें पढ़ने और शास्त्रीय संगीत सुनने में व्यतीत करती हैं। उनकी लिखी कई कविताएं प्रकाशित भी हुई हैं।
सुग़्द प्रान्त

नाम और उच्चारण

जब तक ताजिकिस्तान सोवियत संघ का भाग था तब तक सुग़्द प्रान्त को 'लेनिनाबाद' बुलाया जाता था। १९९१ के बाद इसका नाम 'सुग़्द' रखा गया। इस शब्द में 'ग़' अक्षर के उच्चारण पर ध्यान दें क्योंकि यह बिना बिन्दु वाले 'ग' से ज़रा भिन्न है। इसका उच्चारण 'ग़लती' और 'ग़रीब' शब्दों के 'ग़' से मिलता है।

विवरण

सुग़्द प्रान्त की अंतर्राष्ट्रीय सीमाएँ उज़बेकिस्तान के जिज़ाख़, नमन्गान, समरक़न्द और फ़रग़ना प्रान्तों से और काज़ाख़स्तान के ओश और बातकेन प्रान्तों से लगती हैं। सिर दरिया प्रान्त के क्षेत्र से गुज़रता है और पानी का एक मुख्य स्रोत है। सुग़्द और बाक़ी ताजिकिस्तान के बीच में ज़रफ़शान पर्वत शृंखला खड़ी है जिसके दर्रे अक्सर सर्दियों में बर्फ़बारी से बंद हो जाते हैं। प्रान्त का दक्षिणी हिस्सा ज़रफ़शान नदी कि घाटी में आता है, जबकि उत्तरी हिस्सा फ़रग़ना वादी में स्थित है। ताजिकिस्तान का अल्पसंख्यक उज़बेक समुदाय का अधिकाँश भाग इसी प्रान्त में रहता है।
सम स्रोत निर्धारक (स्रोनि)

सूचना प्रौद्योगिकी के क्षेत्र में सम स्रोत निर्धारक (स्रोनि) (युनिफॉर्म रिसोर्स लोकेशन) युनिफॉर्म रिसोर्स आइडेंटिफायर (यू आर आई) का एक सबसेट होता है, जिससे ये ज्ञात होता है, कि एक आइडेन्टिफाइड रिसोर्स एवं उसे पुनर्प्राप्त करने का तरीका कहाँ उपलब्ध है। प्रचलित अनुप्रयोगों एवं कई तकनीकी दस्तावेजों एवं मौखिक चर्चाओं में इसे प्रायः गलत रूप में स्रोनि (यू.आर.आई) के समानार्थी रूप में प्रयोग किया जाता है। इसका सर्वज्ञात उदाहरण विश्वव्यापी वेब पर किसी जालपृष्ठ का पता होता है।
पुनर्वसु

पुनर्वसु मात्रेयसंहिता के रचयिता एवं आयुर्वेदाचार्य थे। अत्रि ऋषि के पुत्र होने के कारण इन्हें पुनर्वसु आत्रेय कहा जाता है। अत्रि ऋषि स्वयं आयुर्वेदाचार्य थे। अश्वघोष के अनुसार, आयुर्वेद-चिकित्सातंत्र का जो भाग अत्रि ऋषि पूरा नहीं कर सके थे उसे इन्होंने पूर्ण किया था। चरकसंहिता के मूल ग्रंथ अग्निवेशतंत्र के रचयिता अग्निवेश के ये गुरु एवं भरद्वाज ऋषि के समकालीन थे। इन्होंने अपने पिता एवं भरद्वाज ऋषि से आयुर्वेद की शिक्षा प्राप्त की थी। इनके रहने का कोई स्थान निश्चित नहीं था। पर्यटन करते हुए ये आयुर्वेद का उपदेश देते थे। आत्रेय के नाम पर लगभग तीस आयुर्वेदीय योग उपलब्ध हैं। इनमें बलतैल एवं अमृताद्य तैल का निर्देश चरकसंहिता में प्राप्त है।
कैम्ब्रिज के राजकुमार जॉर्ज

जन्म

राजकुमार विलियम अपनी पत्नी की गर्भावस्था के अंतिम दौर में दो सप्ताह के अवकाश पर थे, जो रक्षा मंत्रालय द्वारा सेना के कर्मचारियों को प्रदान किया जाता है। 22 जुलाई 2013 की सुबह डचेस को शुरुआती प्रसव वेदना के साथ सेंट मैरी अस्पताल में भर्ती किया गया। राजकुमार जॉर्ज का जन्म ब्रिटिश समय के अनुसार शाम चार बजकर 24 मिनट (समन्वित सार्वत्रिक समय अनुसार तीन बजकर चौबीस मिनट) पर हुआ और जन्म के समय उनका वजन आठ पाउण्ड छह औंस (तीन किलो 628 ग्राम) था। डचेज़ ने बच्चे को अस्पताल के प्राइवेट लिंडो विंग में जन्म दिया तब उनके पति उनके साथ ही थे। इसी स्थान पर डायना ने क्रमशः 1982 और 1984 में अपने बेटों राजकुमार विलियम और राजकुमार हैरी को जन्म दिया था। नवजात बच्चे ने महारानी के पूर्व प्रसूतिशास्री मार्कस सेटचेल की देखरेख में जन्म लिया था।

नाम व सम्मान शैली

राजकुमार का पूरा नाम और शैली है: हिज़ रॉयल हायनेस प्रिंस जॉर्ज ऑफ़ कैम्ब्रिज। ये 16 राष्ट्रमंडल क्षेत्रों के सिंहासनों के उत्तराधिकारियों की पंक्ति में तीसरे स्थान पर हैं। राजगद्दी के वारिसों की सूची में जॉर्ज अपने दादा और पिता के पश्चात आते हैं।
महाराजा जॉर्ज पंचम द्वारा 1917 में और महरानी एलिजाबेथ द्वितीय द्वारा 2012 में जारी किए गए पत्र पेटेंट के अंतर्गत जॉर्ज ब्रिटिश राजकुमार हैं और अपने नाम के आगे सम्मान बोधक शब्द रॉयल हायनेस शैली के हकदार हैं।
मंगल कलश

ऐतिहासिक कड़ी

देवी अर्थात्‌ रचनात्मक और दानवी अर्थात्‌ ध्वंसात्मक शक्तियाँ इस समुद्र का मंथन मंदराचल शिखर पर्वत की मथानी और वासुकी नाग की रस्सी बनाकर करती हैं। पहली दृष्टि में यह एक कपोल कल्पना अथवा गल्पकथा लगती है, क्योंकि पुराणों में अधिकांश ऐसी ही कथाएँ हैं, किन्तु उनका मर्म बहुत गहरा है। जीवन का अमृत तभी प्राप्त होता है, जब हम विषपान की शक्ति और सूझबूझ रखते हैं। यही श्रेष्ठ विचार इस कथा में पिरोया हुआ है, जिसे हम मंगल कलश द्वारा बार-बार पढ़ते हैं।

स्थापना

कलश का पात्र जलभरा होता है। जीवन की उपलब्धियों का उद्भव आम्र पल्लव, नागवल्ली द्वारा दिखाई पड़ता है। जटाओं से युक्त ऊँचा नारियल ही मंदराचल है तथा यजमान द्वारा कलश की ग्रीवा (कंठ) में बाँधा कच्चा सूत्र ही वासुकी है। यजमान और ऋत्विज (पुरोहित) दोनों ही मंथनकर्ता हैं। पूजा के समय प्रायः उच्चारण किया जाने वाला मंत्र स्वयं स्पष्ट है-'कलशस्य मुखे विष्णु कंठे रुद्र समाश्रिताः मूलेतस्य स्थितो ब्रह्मा मध्ये मात्र गणा स्मृताः। कुक्षौतु सागरा सर्वे सप्तद्विपा वसुंधरा, ऋग्वेदो यजुर्वेदो सामगानां अथर्वणाः अङेश्च सहितासर्वे कलशन्तु समाश्रिताः।'

भाव और अर्थ

अर्थात्‌ सृष्टि के नियामक विष्णु, रुद्र और ब्रह्मा त्रिगुणात्मक शक्ति लिए इस ब्रह्माण्ड रूपी कलश में व्याप्त हैं। समस्त समुद्र, द्वीप, यह वसुंधरा, ब्रह्माण्ड के संविधान चारों वेद इस कलश में स्थान लिए हैं। इसका वैज्ञानिक पक्ष यह है कि जहाँ इस घट का ब्रह्माण्ड दर्शन हो जाता है, जिससे शरीर रूपी घट से तादात्म्य बनता है, वहीं ताँबे के पात्र में जल विद्युत चुम्बकीय ऊर्जावान बनता है। ऊँचा नारियल का फल ब्रह्माण्डीय ऊर्जा का ग्राहक बन जाता है। जैसे विद्युत ऊर्जा उत्पन्ना करने के लिए बैटरी या कोषा होती है, वैसे ही मंगल कलश ब्रह्माण्डीय ऊर्जा संकेंद्रित कर उसे बहुगुणित कर आसपास विकिरित करने वाली एकीकृत कोषा है, जो वातावरण को दिव्य बनाती है।
कच्चे सूत्रों का दक्षिणावर्ती वलय ऊर्जावलय को धीरे-धीरे चारों ओर वर्तुलाकार संचारित करता है। संभवतः सूत्र (बाँधा गया लच्छा) विद्युत कुचालक होने के कारण ब्रह्माण्डीय बलधाराओं का अपव्यय रोकता है। फिर भी अनुसंधान का खुला क्षेत्र है कि शोधकर्ता आधुनिक उपकरणों का प्रयोग भक्ति एवं सम्मानपूर्वक करें, ताकि कुछ और नए आयाम मिल सकें।
मलयपुरम सिंगरावेलु चेट्टियार

मलयपुरम सिंगरावेलु चेट्टियार (18 फरवरी 1860 – 11 फरवरी 1946) जिन्हें एम॰ सिंगरावेलु या सिंगरावेलुर के नाम से भी जाना जाता है, एक प्रसिद्ध भारतीय व्यक्तित्व थे जो एकाधिक क्षेत्रों में अग्रणी नेतृत्वकर्ता रहे। सिंगरावेलु भारतीय स्वतन्त्रता आन्दोलन के सक्रिय भागीदार थे जिन्होंने पहले गांधी के नेतृत्व में योगदान किया और बाद में कम्युनिस्ट लोगों के साथ मिलकर। उन्होंने जीवन के आरंभिक काल में ही बौद्ध मत स्वीकार कर लिया था और उन्होंने मद्रास में अस्पृश्यता के खिलाफ आन्दोलन में भाग लिया। विचारों से वे नास्तिक और भौतिकवादी थे।
उन्होंने 1918 में भारत में पहले ट्रेड यूनियन की स्थापना की। भारत में मई दिवस की शुरूआत करने वाले वे प्रथम नेता थे, जब उन्होंने 1 मई 1923 में मद्रास में इसे आयोजित किया। 1924 में कानपुर षड्यंत्र में शामिल थे और इसके बाद 1925 में कानपुर में ही भारतीय कम्युनिस्ट पार्टी के गठन में उनकी महत्वपूर्ण भूमिका रही और उन्होंने इसके स्थापना सम्मलेन की अध्यक्षता की थी।
सुगारु जलसन्धि

यह विश्व की एक प्रमुख जलसन्धि हैं |
== स्थिति ==hokedo and honshu Island
डेली टेलीग्राफ

यह् एक प्रमुख दैनिक समाचार पत्र है।

प्रकाशन स्थल

यह दैनिक समाचार पत्र लंदन, युनाइटेड किंगडम से प्रकाशित होता है।
रज़ा हसन

रज़ा हसन एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। रज़ा हसन पाकिस्तान टीम के लिए २०१४ से खेलते आ रहे हैं। रज़ा हसन पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं।
अमौसी रेलवे स्टेशन

अमौसी रेलवे स्टेशन लखनऊ शहर का एक रेलवे स्टेशन है।
दाल मखानी

इतिहास

दाल मखनी भारतीय उपमहाद्वीप का एक प्रधान व्यंजन है। यह भारत में विभाजन (१९४७ ) के बाद काफी मशहूर हुआ जब पंजाब से कई लोग भारत के उत्तरी क्षेत्रों में रहने के लिए आए  पंजाबी समाज जब भारत एवं अन्य अंतर्राष्ट्रीय जगहों पर प्रवास करने लगा तब उन्हीं लोगों के द्वारा स्थानियों लोगों को यह व्यंजन प्रस्तुत किया गया था। कुंदन लाल गुजराल ने दरियागंज, दिल्ली, भारत में मोती महल रेस्तरां खोला एवं दाल मखनी को यहाँ के स्थानीय लोगों से परिचित कराया। दाल मखनी सबसे पहले सरदार सिंह द्वारा बनाई गई थी एवं अब यह सार्वभौमिक तौर पर एक भारतीय डिश के रूप में मान्यता प्राप्त है। बहुत सारे होटलों एवं रेस्तरां में यह कई अलग रूपों में पेश की जाती है। दाल मखनी की लोकप्रियता का प्रमुख कारण इसका विविधता पूर्ण होना है। शाकाहारी व्यंजन होने के चलते इसे एक मुख्य भोजन के रूप में भी परोसा जा सकता है एवं बुफे में भी। भारत में सूप एवं करी जिनमे लाल (मसूर) या पीले रंग की दाल का प्रयोग होता है यहाँ के प्रमुख आहारों में से एक है। हालाँकि दाल मखनी के भारीपन एवं लंबी तैयारी की प्रक्रिया के कारण कई भारतीय अब इसको केवल कोई महत्वपूर्ण दिन जैसे जन्मदिन, राष्ट्रीय छुट्टियों, शादियों और धार्मिक रीति-रिवाजों के दिन ही बनाते हैं।

तैयारी

पारंपरिक तौर पर दाल मखनी के तैयारी में कई प्रक्रियाऐं होती हैं जो काफी लम्बा समय लेती हैं और इनको पूरा करने के लिए 24 घंटे तक का समय लग सकता है। दाल की चमक क्रीम के इस्तेमाल से काफी बढ़ जाती है एवं यह दही, दूध या बिना दूध के साथ भी तैयार की जा सकती है। खाना पकाने के आधुनिक उपकरणों की उपलब्धता के चलते एवं बिजली से चलने वाले प्रेशर कुकर के कारण इसकी तैयारी का समय काफी घट गया है एवं 2-3 घंटे से भी कम का रह गया है।
फहीम जोगापुरी

फहीम जोगापुरी (जन्म: 12 मार्च 1956) भारत से एक उर्दू भाषा के शायर हैं। उनका जन्म सिवान, बिहार में हुआ। वे उर्दू विषय से स्नातकोत्तर हैं। वे अपनी पुस्तकें 'नावेद-ए-सहर' और 'अधूरी बात' से चर्चित हुए।
राज्य सिविल सेवा

भारतीय सिविल सेवाके अनुरूप राज्य स्तर पर प्रशासन की सहायता के लिये राज्य सिविल सेवाऐं होती हैं, जिसे राज्य सिविल सेवा के रूप में भी जाना जाता है, 
यह राज्य स्तर की सिविल सेवा है और इसमें राज्य सरकार की स्थायी नौकरशाही होती हैं।
1947 से 50 की अवधि में इन सेवाओं की स्थापना तथा तत्संबंधी अन्य निश्चयों के साथ ही साथ संविधान सभा ने स्वतंत्र भारत के लिए एक संविधान का निर्माण कर दिया और विभिन्न रियासतों के विलयन के बाद देश में राजनीतिक एकता स्थापित हो गई। संविधान का स्वरूप, जिसके अधीन ये लोकसेवाएँ थीं, इन राजनीतिक परिवर्तनों को ध्यान में रखकर स्थिर किया गया था। 
राज्यों का ढाँचा संघात्मक बनाया गया था, तथापि सार्वजनिक सेवारत कर्मचारियों की मनमानी पदच्युति, स्थानांतरण, पदों के न्यूनीकरण आदि से बचाव के लिए सारे देश में एक जैसी व्यवस्था संविधान द्वारा की गई। समस्त देश में सार्वजनिक सेवाओं और पदों पर भरती और नियुक्ति लोकसेवा आयोगों के माध्यम से करने की व्यवस्था की गई। सेवा की स्थितियों, उन्नति, स्थानांतरण, अनुशासनिक कार्यवाही तथा सेवाकाल में हुई क्षति अथवा विवाद आदि की अवस्था में इन कर्मचारियों के अधिकारों से संबंधित नियमादि बनाने के संबंध में भी इन आयोगों की राय लेना आवश्यक माना गया।